Hi! Ako'y si Mel Wilson at ako'y tumatakbo bilang Alkalde dahil kailangan natin ang isang taong nakagagawa ng mga gawain. Ako ay pinalaki sa San Fernando Valley ng isang solong ina at isang lola. Nagsimba kami sa South LA. Ako ay nagtapos sa CSUN business, isang All-American at NFL na manlalaro ng football, at isang matagumpay na may-ari ng negosyo. Hindi ko kinakalimutan kung ano ang kinailangan upang gumawa ng payroll, pasiglahin ang ekonomiya, at lumikha ng magandang trabahong nakalulugod ang bayad. Nakatulong ako sa libu-libong bumibili ng kanilang unang bahay na makamit ang kanilang pangarap at lumikha ng henerasyong may yaman, habang pinapabuti ang ating Lungsod, sa bawat kapitbahayan. Tatlong mga Alkalde, sina Bradley, Riordan at Villaraigosa, Republicans at Democrats, ang nagtiwala sa akin para magawa ang mga bagay-bagay. Narito ang sinasabi nila tungkol sa akin: tapat, may integridad, nagsusumikap, "Ginagawa ni Mel ang trabaho." Napagawa ko ang sistema ng riles para sa San Fernando Valley, tiniyak kong may sariling Metro stop ang Leimert Park, itinayo namin muli ang 10 freeway pagkatapos ng lindol sa Northridge, at nagdagdag ng 500 paramedics upang matiyak na ligtas ang ating Lungsod noong ako ay isang fire commissioner. Ngunit ang mga nahalal na opisyal ngayon, hindi lang nila kayang gawin ang trabaho. Ako'y isang regular na lalaki. Palagi kong inuuna ang aming mga kapitbahayan, at sa totoo lang, naubusan na ako ng pasensya. Katulad mo, gusto ko mabigyan ng matutuluyan ang mga walang tirahan, gusto ko ng mas maraming mga unit ng abot-kayang pabahay na maitayo. Gusto kong maramdaman ng ating mga anak na mayroon silang tirahan dito sa LA para palakihin ang kanilang mga pamilya. At tulad mo, gusto kong maging ligtas sa aking tahanan at sa komunidad. Karapat-dapat tayo sa mga opisyal ng pulisya na naglilingkod at nagpoprotekta, at may pananagutan. Kailangan namin ng mga propesyonal para sa kalusugang pangkaisipan upang suportahan sila kapag ang sitwasyon ay nangangailangan ng pangangalaga. At tulad mo, gusto kong umunlad ang mga negosyo sa Los Angeles. IPAPAALIS ko ang buwis sa negosyo ng LA, ipo-promote ang mahusay na kabayaran sa pagtatrabaho. At tulad mo, nagmamalasakit ako sa kinabukasan ng ating mga kabataan. Maaga akong mamumuhunan para masiguradong maganda ang kanilang kinabukasan. At tulad mo, gusto kong mag-ambag ang ating Lungsod sa pagpapabuti ng kapaligiran, laban sa mga epekto ng pagbabago ng klima.
At bilang Alkalde, palagi akong makikinig sa iyo. KARAPAT-DAPAT kang mapakinggan. At karapat-dapat kang magkaroon ng isang Alkalde na magagawa ang dapat gawin. Inendorso ako ng mga tao mula sa halos lahat ng zip code sa LA. Ipinagmamalaki at nagpapasalamat ako sa kanilang suporta. Naniniwala sila sa akin dahil nakita nilang tinutupad ko ang aking mga pangako. At, panatilihin natin itong totoo mga kababayan, ang mga tao ay sawa na. Gusto nila akong maging Alkalde dahil may pananaw at plano ako, at alam nilang gagawin ko ang mga bagay- bagay. Sa buong karerang ito, nahirapan akong kalabanin ang mga bilyonaryo at ang mga pulitikong talamak na nagpapinsala sa Lungsod. Isa lang akong tao na may pananampalataya sa demokratikong proseso, at determinadong gumawa ng pagbabago, at, tulad mo, handang makita ang mga bagay na magawa para sa pagbabago. Ang pangalan ko ay Mel Wilson, ang aking website ay at ikalulugod kong makuha ang iyong boto. Salamat.